Diari Oficial de la Generalitat Valenciana


Sumari del DOGV 2505, del 11-05-1995 (1995/834649)

RESOLUCIÓ de 10 d'abril de 1995 de la Direcció General d'Ordenació i Innovació Educativa, per la qual es convoca un concurs per a la dotació d'aules d'autoaprenentatge en instituts de Formació Professional o BUP i en escoles oficials d'idiomes.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2505

Data del DOGV
:   11-05-1995

Secció del DOGV
:   ALTRES DISPOSICIONS

Número del document
:   1995/834649


Data del document
:   10-04-1995

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 10 d'abril de 1995 de la Direcció General d'Ordenació i Innovació Educativa, per la qual es convoca un concurs per a la dotació d'aules d'autoaprenentatge en instituts de Formació Professional o BUP i en escoles oficials d'idiomes.   
El Decret 47/1992, de 30 de març (DOGV del 6 d'abril) estableix el currículum de l'Educació Secundària Obligatòria a la Comunitat Valenciana. L'article tercer d'aquest decret estableix els objectius generals de l'etapa, el primer dels quals es refereix al desenvolupament de la competència comunicativa dels alumnes en tres llengües (valencià, castellà i almenys una llengua estrangera). Per a això, els currículums de les àrees de llengües de l'etapa incideixen en el desenvolupament de la capacitat d'aprendre a aprendre dels alumnes com a factor important de l'aprenentatge. La necessitat de crear mecanismes que permeten als estudiants prendre decisions i exercitar-les pel que fa a aquest aprenentatge de llengües ha portat aquesta direcció general a posar en marxa un projecte d'aules d'autoaprenentatge que, d'acord amb el que estableix l'article 8.1 de l'esmentat decret fomente l'autonomia pedagògica dels centres, afavoresca el treball en equip dels professors i estimule la seua activitat investigadora a partir de la pràctica docent. Per a ampliar aquest projecte es resol:  
Primer  
Convocar concurs d'ampliació del nombre d'instituts de Formació Professional o de BUP i també d'escoles oficials d'idiomes que participen en l'experiència d'utilització d'aules d'autoaprenentatge com a complement per a l'autonomització de l'aprenentatge de llengües.  
Segon  
Aprovar les bases següents que regeixen la present convocatòria:  
I. El nombre d'aules oferides és el següent:  
 D.T.Alacant D.T.Castelló D.T.València Total  
Instituts de FP   
o de BUP 3 3 4 10  
E.O.d'Idiomes 1 - 1 2  
 Total 4 3 5 12  
II. Si les aules oferides en un determinat nivell i direcció territorial excedeixen les adjudicades, aquestes passaran a engrossir el mateix nivell de les altres direccions territorials. Si no s'adjudiquen les places d'un nivell determinat, aquestes passaran a engrossir les places oferides en un altre nivell.  
III. Podran sol'licitar dotació d'aula d'autoaprenentatge tots els instituts de FP o BUP i les escoles oficials d'idiomes que no en disposen. Les sol'licituds, segons l'annex I, signades per la directora o el director del centre, hauran d'adreçar-se a la Direcció General d'Ordenació i Innovació Educativa.  
IV. El termini de presentació de sol·licituds serà de 20 dies naturals a partir de l'endemà de la publicació d'aquesta resolució en el Diari Oficial de la Generalitat Valenciana. Les sol·licituds seran lliurades en els registres de les direccions territorials corresponents i en els llocs determinats en l'article 38.4 de la Llei 30/1992, de Règim jurídic de les Administracions Públiques i del Procediment Administratiu Comú.  
V. Les sol·licituds hauran d'anar acompanyades de la documentació següent:  
1. Dades del centre, d'acord amb l'annex II d'aquesta resolució.  
2. Còpia de les actes del claustre de professors i del consell escolar, d'acord amb l'annex III.  
3. Informació requerida d'acord amb l'annex IV.  
VI. El termini màxim per a resoldre les sol·licituds que es formulen serà de 45 dies. Si en l'esmentat termini no hi ha cap resolució expressa, les sol·licituds es consideraran desestimades, sense perjudici del que es resolga en el moment oportú.  
VII. La selecció dels centres serà realitzada per una comissió constituïda per:  
President: el director general d'Ordenació i Innovació Educativa, o la persona en qui delegue.  
Secretari: un funcionari de la Direcció General d'Ordenació i Innovació Educativa.  
Vocals:  
- El cap del Servei de Programes Curriculars o la persona en qui delegue.  
- El cap del Servei d'Ensenyaments en Valencià o la persona en qui delegue.  
- Un tècnic de la Direcció General d'Ordenació i Innovació Educativa nomenat pel director general.  
- Un tècnic de la Direcció General de Centres Docents nomenat per la directora general.  
VIII. Per tal de coordinar i potenciar el desenvolupament de l'experiència, els centres seleccionats es comprometen al seguiment de totes les normes que aquesta direcció general elabore a aquest respecte.  
IX. El material tramés als centres com a conseqüència d'aquest concurs serà considerat en dipòsit i estarà adscrit a cada centre mentre continuen les condicions per les quals va ser seleccionat.  
X. La comissió sol·licitarà de la Inspecció Educativa els informes que es consideren necessaris.  
XI. En el moment de realitzar la selecció dels centres sol·licitants, la comissió s'ajustarà al barem establert en l'annex V d'aquesta resolució.  
València, 10 d'abril de 1995.- El director general d'Ordenació i Innovació Educativa: Guillem Badenes i Franch.